Hasselø var tidligere en ø i det sydlige Guldborgsund tæt på Falster. Området mellem øen og kysten er nu inddæmmet, så Hasselø i dag er en del af Falster. Øen er nævn i Kong Valdemars Jordebog fra 1231 på den såkaldte Falsterliste med lokaliteter på Falster. Hasselø har noget af verdens bedste flint til forarbejdning. En del flinteredskaber er fundet på Flatø, der ligger i Guldborgsund tæt på Hasselø.